అదృష్టం బాగుండి నువ్వు ఆగి ఉన్న కారునే గుద్దావు.
మరి తాగిన మత్తులో నడిపిన కేసు నుండి బయటపడటానికి మార్గమేమైనా ఉందా?
జడ్జ్ ఎవరు అనేది నాకింకా తెలీదు, కానీ ఎక్కువ మంది ఆ కేసులని ఊరికే కొట్టేయరు.
ఇది మొదటి నేరం కాబట్టి, చిన్న నేరంగా పరిగణించమని అడగడం మనకి కలిసివస్తుంది.
లైసెన్స్ సస్పెండ్ చేయడం, లిక్కర్ అవగాహన క్లాసులకి, సామాజిక సేవ కార్యక్రమాలకు పంపడం వంటివి జరుగుతాయి.
తన రికార్డ్ నుండి దాన్ని తుడిచేయడానికి ఏదైనా మార్గముందా?
రికార్డుని సీల్ చేయించడానికి నా వంతు ప్రయత్నిస్తా.
నిజం చెప్పాలంటే, ఈ ఆకురాలు కాలానికి తను కాలేజీకి వెళ్తే మనకి పని తేలిగ్గా అయిపోతుంది.
తను ప్రిన్స్ టన్ యూనివర్సిటీ ఆఫరును పక్కాగా తిరస్కరించినట్టేనా?
- అంతే అనుకుంటా. - అబ్బా.
దేవుడా.
సారీ, ఏంటి?
- ఏం లేదు. - మంచిది.
చూడు, టోరీ చాలా మంచి పిల్ల, తను ఇప్పటిదాకా ఎలాంటి సమస్యనూ సృష్టించింది లేదు.
ఈ కేసు నుండి గట్టెక్కించడానికి నాకు చేతనైనంత చేస్తా.
అంతేనా? మనం ఇంతకన్నా ఇంకేమీ చేయలేమా?
ఆమె ప్రీ-ట్రయల్ కాన్ఫరెన్స్ బుధవారం మధ్యాహ్నం మూడు గంటలకు ఉంది.
సాధారణంగా, అక్కడే అన్నీ ఓ కొలిక్కి వచ్చేస్తాయి.
అంతా సర్దుకుంటుంది. నేను మాటిస్తున్నాగా.
కానీ ఇదేదో తేలిగ్గా ముగిసిపోయే విషయం కాదు,
అది మనం అంగీకరించాలి.
ఇది దారుణంగా ఉంది.
నేను ఒకరికి దారి ఇద్దామని నా కారును పక్కకు తీస్తూ ఉన్నా.
- అదా దారుణమైన విషయం? - మెల్.
లేదు, తను చేసిన పనులకు తను అస్సలు బాధ్యత తీసుకోవట్లేదు.
మరి నువ్వు చేసిన పనుల సంగతేంటి?
ఇప్పుడు మనం మాట్లాడేది నా గురించి కాదు.
పక్కింటి వాళ్ల మీద పోర్టబుల్ టాయిలెట్ నే పడేశావు కదా? అప్పుడు నువ్వు మత్తులో లేవా ఏంటి?
- హేయ్. - తను చేసేవన్నీ చేస్తూ నీతులు చెప్తోంది.
లేదు, తనేం అలా చేయట్లేదు.
తను నీకు అమ్మ, నీ విషయంలో ఆందోళనగా ఉంది తనకి, సరేనా?
నీకు మాతో ఏ సమస్యలున్నా కానీ,
నువ్వు చేసిన పని వల్ల, వాటిని ఎత్తి చూపే అర్హత నువ్వు కోల్పోయావు.
ఇది న్యాయం కాదని నీకు అనిపిస్తుంటే, అందుకు సారీ,
కానీ ప్రస్తుతానికి న్యాయాన్యాయాల గురించి నేను పట్టించుకోవట్లేదు.
కానీ నీ గురించి పట్టించుకుంటున్నా,
ఎందుకంటే, నువ్వు నీ గురించి పట్టించుకోవట్లేదు కాబట్టి.
ఇక బయటకు వెళ్లి వేచి ఉండు.
నేను కాసేపట్లో బయటకు వచ్చి నిన్ను స్కూలుకి తీసుకెళ్తా.
నా విచారణకు నువ్వు మాత్రం రాకు.
- తన ప్రవర్తనకు సారీ. - పర్వాలేదు. సారీ ఎందుకు!
మిమ్మల్ని ఈ కేసు నుండి బయటపడేసే పూచీ నాది.
కానీ, విచారణ సంగతి నువ్వు కూప్ కి వదిలేస్తే మంచిది.
నేను తన అమ్మని.
మెల్, అది చిన్న కోర్ట్,
నువ్వు అరెస్ట్ అయినట్టు ఈ పాటికి సగం మందికి తెలిసిపోయి ఉంటుంది.
నాకు పరిస్థితిని సంక్లిష్టం చేయాలని లేదు.
అన్నట్టు,
నీ సమస్యని కోర్ట్ దాకా పోకుండా ఉండటానికి గట్టిగా ప్రయత్నిస్తున్నా.
- హా. - చేయగలవా అది?
మీ పక్కింటి వాళ్లకి మనస్ఫూర్తిగా క్షమాపణలు చెప్పి, ఆ చండాలాన్ని అంతా క్లీన్ చేసే పని నువ్వు చూసుకుంటే,
నీ సమస్య పరిష్కారమైపోయే అవకాశముంది.
నవ్వుతూ చేతులు కలిపితే చాలు.
ఆ సన్నాసులకి క్షమాపణలు చెప్పమంటున్నావా? చచ్చినా చెప్పను.
జోక్ చేస్తున్నావా? తను నీకు చాలా మంచి చేస్తోంది.
- నాకంటూ కొన్ని విలువలు ఉన్నాయి. - అది ఇప్పుడు గుర్తొచ్చిందా?
క్షమాపణలు చెప్పి, ఇంతటితో ముగించేయ్.
క్యాట్, వాళ్ల కుక్కని అలా గాలికి వదిలేస్తారు వాళ్లు. అది చట్టవిరుద్ధం కాదా?
అది నిర్లక్ష్యం, ప్రమాదకరం కూడా. ఏదైనా లారీ దాన్ని గుద్దేస్తే, ఏంటి పరిస్థితి?
నువ్వు అలా చేయకుంటే, ఇది పెద్ద నేరమై కూర్చుంటుంది.
- ఏంటి? - ఏంటి?
నేనేదో ఆస్థి నష్టం కేసు అనుకున్నానే.
ఆ నష్టం 1,500 డాలర్లను దాటితే క్లాస్ 'డీ' నేరం అవుతుంది.
వాళ్ల తోటపనికి అయ్యే ఖర్చు అంతకన్నా ఎక్కువే ఉంటుంది, తెలుసా?
అదీగాక, వాళ్ల ఇంటి ముందు నువ్వు మలాన్ని పెట్టడం వాళ్ల కెమెరాలో రికార్డ్ అయింది.
సారీ, ఇదేంటి కొత్తగా?
అది కుక్క పెంటలే.
కాబట్టి, ఉద్దేశపూర్వకంగా మానసిక వేదనను కలిగించావని వాళ్లు సివిల్ కోర్టులో కూడా నీపై కేసు వేయవచ్చు,
అందుకు ఆధారంగా ఆ రికార్డింగును చూపించవచ్చు వాళ్లు.
ఓరి దేవుడా. ఈ కామెడీ ఏంట్రా బాబూ!
మానసిక వేదననా? నా వేదన సంగతి పట్టదా?
క్యాట్, నువ్వు... నువ్వు మాకు ఒక నిమిషం ఏకాంతం ఇవ్వగలవా?
హా, నేను వెళ్లి టోరీ ఎలా ఉందో చూస్తా.
ఇది పిచ్చిపిచ్చిగా ఉంది.
ఓకే, అసలేం అవుతోంది నీకు?
- ఏమీ కావట్లేదు. - వాళ్ల ఇంటి ముందు కుక్క పెంట వేసొచ్చావా?
- అది వాళ్ల కుక్కదే. వాళ్లకి గట్టిగా చెప్పాలనుకున్నానంతే. - అరె.
మామూలు జనాలు అలా ప్రవర్తించరు.
- ఇది మామూలు ప్రవర్తన కాదు, మెల్. - ఆ కుక్కని అదుపులో పెట్టుకోమని
వాళ్లకి కనీసం లక్ష సార్లయినా చెప్పి ఉంటా.
"మీ కుక్కని మీ ఇంట్లో పెట్టుకోండి," అని చెప్పా.
వాళ్లు ఒక్కసారి కూడా నన్ను పట్టించుకోలేదు.
వాళ్లు నా మాటలను సీరియస్ గానే తీసుకోలేదు.
వాళ్లు నన్ను వెర్రిపప్పలా చూశారు.
ఇప్పుడు ఎలా అనిపిస్తోంది నీకు?
అందుకే నువ్వు వాళ్లకి క్షమాపణలు చెప్పాలి.
నేను మన అమ్మాయిని స్కూలుకు తీసుకెళ్లాలి.
ఒకటి బాగా ఎక్కించుకో...
నీ విషయంలో నాకు ఇప్పుడు చాలా దిగులుగా ఉంది.
మీ కూపర్ కుటుంబానికి ఫ్యామిలీ లాయర్ అయిపోయినట్టున్నానే నేను.
ఏం చెప్పమంటావు?
నా కేసును నువ్వు హ్యాండిల్ చేసిన తీరు మెల్ కి నచ్చింది.
హా. కానీ ఈ రెండూ వేరు, అది వేరు.
వేరు అంటే?
మెల్ నాకు ఆప్త స్నేహితురాలు, కాబట్టి తనకి బిల్లు పంపలేను.
అది నీ మంచితనానికి నిదర్శనం.
అది నీకు పంపిస్తా,
అలాగే, అమ్మా.
టోరీ ఈ భూమ్మీదకి వచ్చిన రోజు ఇప్పటికీ నాకు కళ్లకు కట్టినట్టుగా గుర్తుంది.
తనని చేతుల్లోకి తీసుకున్నప్పుడు ఎంత తేలిగ్గా అనిపించిందో గుర్తుంది.
తన ఏడుపు ఎలా అనిపించిందో గుర్తుంది.
తన వాసన గుర్తుంది.
గాల్లో లెక్కలు వేస్తున్నట్టు
ఆ చిన్న చిన్న చేతులని గాల్లోకి ఎలా ఊపిందో గుర్తుంది.
ఆరోజు తనకి నేను చాలా ప్రామిస్ లు చేశా, నా మనస్సాక్షికి కూడా మాటిచ్చుకున్నాను.
ఏళ్లు గడిచే కొద్దీ, చాలా వాటిని నిలబెట్టుకున్నా, కొన్నింటిని నిలబెట్టుకోలేకపోయా,
కానీ నా బంగారం కటకటాల పాలవుతుందన్న ఊహే నేను భరించలేకపోతున్నా.
సమస్య ఏంటంటే, నా కూతురు సరైన నిర్ణయాలు తీసుకోవడం లేదని తనతో చెప్పే అర్హత నాకు లేదు,
ఎందుకంటే, రోజులు గడిచే కొద్దీ నేను తన కన్నా చెత్త నిర్ణయాలు తీసుకుంటున్నా.
తనకి ఓ మంచి తండ్రిగా ఉండాలంటే,
ముందు నేను సరైన దారిలో నడవాలి.
- హాయ్. - హాయ్.
నన్ను కలవడానికి వచ్చినందుకు థ్యాంక్స్.
ముఖాముఖి కలవాడానికి వచ్చేశావుగా.
చెప్పాలంటే, నాకు కాస్త కుతూహలంగా ఉంది.
కుతూహలంగా అంటే, నా ఉద్దేశం ఆందోళనగా ఉందని.
- నేను ఇక్కడికి చివరిసారి వచ్చింది... - హా.
- డ్రింక్ కావాలా? - వద్దు. ఇక్కడ ఎక్కువ సేపేం ఉండను.
కిందటిసారి కూడా ఇదే చెప్పావు.
- సారీ, నేనేం ఇప్పుడు నిన్ను బుట్టలో... - పర్వాలేదులే.
కానీ, ఈసారి నిన్ను ఉద్యోగంలోంచి తీసేయలేరు కదా.
నేను ఏదేదో వాగేస్తున్నా. సారీ.
హఠాత్తుగా ఇంత కంగారు ఎందుకు వచ్చేసిందో అర్థం కావట్లేదు. డ్రింక్ ఏమైనా కావాలా?
ఇందాకే అడిగేశా కదా.
- అంతా ఓకేనా? - డబుల్ ఓకే.
అంటే, నువ్వు కాల్ చేసి ఉండవచ్చు, కానీ ఆ పని చేయలేదు. అంటే, ఏదో జరుగుతోందనే అర్థం.
నేనేమో లొడాలొడా వాగుతూనే ఉన్నా,
మరోవైపు నువ్వు ఇక్కడికి ఎందుకు వచ్చావో అన్న ఆలోచన నా బుర్రను తొలిచేస్తోంది.
టామీ బర్న్స్ ఇంకా బెయిలీలోని కంప్లయన్స్ శాఖలో పని చేస్తున్నాడా?
హా, టామీ ఇంకా బెయిలీలోనే పని చేస్తున్నాడు.
ఎందుకు కంప్లయన్స్ గురించి అడుగుతున్నావు?
నా ఎక్సెల్సియర్ పెట్టుబడిపై దర్యాప్తు చేయమని అతనికి నువ్వు చెప్పాలి.
ఆ అవసరం అతనికి లేదు. అంత పెట్టుబడికి కేవైసీ చేయాల్సిన
- అవసరం లేదు. - అది తెలుసు.
కాబట్టి, కంప్లయన్స్ వాళ్లు రివ్యూ చేయాల్సిన పని లేదు.
- అవును. - కానీ ఇప్పుడు,
అంటే, డబ్బు బదిలీ అయిపోయి,
మనిద్దరం లెక్కలేనన్ని పత్రాలపై సంతకాలు పెట్టాక,
నీ సొంత బిజినెస్ మీదే దర్యాప్తు చేయాలని...
- అవును. - ...నన్ను అడుగుతున్నావే.
నీకు డ్రింక్ వద్దా? నేనైతే తాగుతా.
- ఆ డబ్బంతా అక్రమ మార్గాల్లో వచ్చిందని తేలుతుంది. - నువ్వు మాట్లాడటం ఆపితే మంచిది.
ఆ డబ్బు మూలాలను వెతికితే, అనేక అంతర్జాతీయ డొల్ల కంపెనీల మాటున ఓవెన్ యాష్ అనే వ్యక్తి పేరు
- బయటపడుతుంది. - వామ్మోయ్, ఇంకా మాట్లాడుతూనే ఉన్నావే.
ఒక మామూలు వ్యక్తిగా నాతో పడక పంచుకోకుండా ఈ సోదంతా చెప్తున్నావేంటి?
- లివ్. - నేను డేట్ కి వెళ్లి చాలా నెలలైంది.
నువ్వు ప్రయత్నించి ఉంటే, ఆపేదాన్నే కాదు.
ఓవెన్ యాష్, ఒఫాక్ లిస్టులో ఉన్నాడు.
ఇక మూసేయ్, కూప్!
ఇంకో మాట మాట్లాడకు!
జాక్ మీద పగ తీర్చుకోవడానికి ఇలా చేస్తున్నావా?
అతని అంతం చూడాలనుకుంటున్నావా?
ఒక చిన్న పగను తీర్చుకోవడానికి, అంత దూరం వెళ్లాల్సిన
- పని లేదు. - దీనికి, జాక్ కి ఏ సంబంధమూ లేదు.
నా మీద పగనా? జాక్ నిన్ను ఉద్యోగంలోంచి తీసేసినప్పుడు,
- నీకు అండగా లేనని కోపమా? - అవేవీ నేను మనస్సులో పెట్టుకోలేదు.
లేదా? మరి ఏంటి ఈ పంచాయితీ?
నేను ఇప్పుడు సరైన పని చేయాలని చూస్తున్నానంతే.
కానీ ఆ విషయంలో
- ఇప్పుడు మనమేం చేయలేం కదా, కూప్? - చేయలేకపోవచ్చు.
అంతేగాక, నీ రొంపిలోకి నన్ను కూడా లాగావు.
- చూడు, నాకు అస్సలు తెలీదు... - మళ్లీ.
...ఈ పెట్టుబడి బాధ్యత జాక్ నీకు అప్పగిస్తాడని.
- ఎందుకని అలా అనుకున్నావు? నీతో పడుకున్నాననా? - అయ్య బాబోయ్,
- నీకు 28 ఏళ్లే కదా. - నాకు 29.
- ఏంటి? - ఏం లేదు.
- చెప్పేది విను... - నీకు దండం పెడతా, ఇంకేం మాట్లాడకు.
- ఎవరికి తెలుసు? - ఏంటి?
ఒఫాక్ లిస్ట్ గురించి ఎవరికి తెలుసు?
ఇప్పుడు నీకు తెలిసింది.
ఇంకా నాకు,
యునైటెడ్ స్టేట్స్ ప్రభుత్వానికి.
- నేను కంప్లయన్స్ లోని టామీతో మాట్లాడను. - లివ్.
నీ జీవితం చెడదొబ్బుకోవాలంటే, దానికి ఇంకెవరినైనా చూసుకో.
నువ్వు ఊహించినట్టుగానే, ఇది ఎవరికీ తెలీకుండా జరిగిపోయింది,
- ఇక అలాగే ఉంటుంది కూడా. - కానివ్వు, లివ్.
- లివ్, లివ్ అని చంపకు. - నువ్విలా చేయడం కరెక్ట్ కాదు.
దీనికి కారణం నేను కాదు!
నువ్వే! నువ్వే దీనికి కారణం.
ఠక్కున నీకు జ్ఞానోదయం అయిందని చెప్పేసి,
నా జీవితం నాశనం చేయాలని చూస్తే ఎలా?
ఇదేం హర్షద్ మెహతా స్కామ్ కాదు. సత్యం స్కామ్ అంతకన్నా కాదు.
- ఎవరికీ ఏమీ కాదు. - అలా అని మనకి పక్కాగా తెలీదు కదా.
ఓ పద్ధతీ పాడూ ఏదీ లేకుండా
ప్రభుత్వం తయారు చేసిన అర్థం పర్థం లేని లిస్ట్ అది.
మేలుకో, కూప్. ఇక్కడ నియమాల్లాంటివేవీ ఉండవు.
ఎవరూ చూడరు, ఎవరూ పట్టించుకోరు కూడా.
చూడు, నేను కూడా ఒకప్పుడు...
నీలానే ఆలోచించేవాడిని.
- హా, అంత సీన్ లేదులే. - మనం ఓ లెక్క వేసుకుంటాం.
కాస్త రాజీపడతాం, కదా?
మనకి కావాల్సిన స్థాయికి చేరుకోవడానికి కాస్త గీత దాటడానికైనా వెనుకాడం, కదా?
ఆ స్థాయికి చేరుకున్నాక, ఇవన్నీ ఆపేయాలని అనుకుంటాం.
ఆ స్థాయికి చేరుకున్నాక, ఇక రిస్కులు తీసుకోకూడదని అనుకుంటాం.
కానీ విషయం ఏంటంటే, మనం ఆ స్థాయికి ఎప్పటికీ చేరుకోం.
అసలు ఆ స్థాయి అనేది ఏదీ ఉండదు.
మనమెప్పుడూ ఇక్కడే ఉండిపోతాం.
ఈ సంభాషణని కొనసాగించాలని ఆసక్తి లేక
నువ్వు చెప్పింది అర్థవంతంగానే ఉందన్నట్టు నటిస్తున్నా.
ఎలాగోలా మళ్లీ నీ గూటికే వచ్చావు, కూప్.
ఎన్నో అడ్డంకులను అధిగమించి వచ్చావు, ఎవరికీ ఏ నష్టమూ జరగట్లేదు కూడా.
కానీ నువ్వు ఏదైనా అటూఇటూ చేస్తే, మనిద్దరి బతుకులు బస్టాండ్ అయిపోతాయి.
నా ఉద్యోగం, పేరు అన్నీ పోతాయి.
మళ్లీ ఏ ఎల్లమ్మో పుల్లమ్మోలా, చెల్తెన్హమ్ లోని మా బాబాయ్ పబ్బులో వెయిట్రెస్ గా పని చేయాల్సి ఉంటుంది.
ఇది బయటపడితే,
నీకు కనీసం పదేళ్ళ శిక్ష అయినా పడుతుంది.
దాన్ని తప్పించుకోవడం అసాధ్యం, ఒకవేళ తప్పించుకున్నావే అనుకున్నా,
జాక్ నిన్ను, నీ కుటుంబాన్ని నాశనం చేసేస్తాడు.
ఇక తర్వాతి పదేళ్ల పాటు కోర్టు చుట్టూ తిరగలేక, ఫీజులు కట్టలేక చస్తావు.
ఇదంతా రిస్కులో పడేయడం అవసరమా?
వాడి పేరు ఓవెన్ యాష్ అయినా, ఇంకేదైనా నాకు అనవసరం.
నేను నీ గురించి పట్టించుకుంటా,
నా గురించి పట్టించుకుంటా.
వాడు మంచోడు కాదు, లివ్.
అయితే, నువ్వు అతడిని మేనేజ్ చేయ్.
నేను నిన్ను మేనేజ్ చేస్తా.
వాళ్లు డ్రైవాల్ వేయబోతున్న సమయంలోనే వాళ్ళ డిజైనరుని పనిలోంచి తీసేశారు.
వాళ్లకి లేఅవుట్ నచ్చలేదు.
కాబట్టి, మీరు మీకు నచ్చిన స్టయిల్లో డిజైన్ చేయవచ్చు.
కానీ ఇక్కడున్న పూల్ మాత్రం అలాగే ఉండాలి.
అక్కడే, ఎండ ఎక్కువ వస్తుంది.
ఈ చోటు కత్తిలా ఉంది.
- అవును. - తెలుసు.
వచ్చే వారం పూల్ లో నీటిని నింపాలనుకుంటున్నారు.
అది మాత్రం సమయానికి అయిపోవాలని వాళ్ల ప్లాన్, ఆ విషయంలో సమస్యలేం లేవుగా.
లేదు, సమస్యే లేదు.
- పూల్ కి ఈ చోటు బాగా సరిపోతుంది. - మ్.
అయితే ఈ ఇంటి పనిని కలిసి చేస్తున్నాం అన్నమాట.
ఇంతకీ హ్యాంప్టన్స్ లో నీ వీకెండ్ ఎలా గడిచింది?
హా, అక్కడ యాష్ ఇల్లు ఇంద్రభవనంలా ఉండుంటుంది.
అది... ఆసక్తికరంగా ఉంది.
ఏంటి సంగతి? మీ ఇద్దరి మధ్యా అంతా కుదిరిందని అనుకున్నానే.
అంటే... అతను...
అతన్ని అర్థం చేసుకోవడం కష్టంగా ఉంది.
కాబట్టి, నాకు అది ఓకేనో కాదో తెలీట్లేదు.
చూడు, మగాళ్లను ఎంచుకోవడంలో నేను పిస్తా అని చెప్పడం లేదు.
అయితే...
నువ్వు చాలా కష్టాలను ఎదుర్కొన్నావు.
పాల్ పరమ దరిద్రుడని అందరికీ తెలిసిందే.
- సుజ్. అంటే... - అరె, భలేదానివే.
ఇదేం గండికోట రహస్యం కాదు కదా.
పాల్ వలన నువ్వు ఇతరులతో డేటింగ్ కి వెళ్లకుండా ఆగిపోకు.
ఈ అవకాశాన్ని చెడగొట్టుకోకు.
యాష్, పాల్ కి పూర్తిగా భిన్నం. మంచివాడు.
అందగాడు కూడా.
ఇంకా, మనందరికీ తెలిసిందే, అతనికి బోలెడంత...
బోలెడంత డబ్బులు ఉన్నాయనా?
తన ఉద్దేశం అది కాదు.
- నా ఉద్దేశం ఏంటో నువ్వు చెప్పకు. - మరేంటి నీ ఉద్దేశం?
నేనేం చెప్తున్నానంటే, అతను అన్ని విధాలా మంచి జోడిలా అనిపిస్తున్నాడు.
నేను సంధి చేసుకుందామని వచ్చా.
మా దగ్గరికి వచ్చి క్షమాపణ కోరమని మీకు మీ లాయర్ చెప్తాడని
మా లాయర్ చెప్పారు.
అవును, తను చెప్పింది.
కానీ, ఇక్కడికి వచ్చి క్షమాపణలు చెప్పాలని నాకు కూడా ఉండింది.
ఆ పోర్టబుల్ టాయిలెట్ ని పడేసి,
మీ లాన్ ని నాశనం చేసినందుకు, మనస్ఫూర్తిగా క్షమాపణలు కోరుతున్నా.
బాగా ఆలస్యమైపోతూ ఉండింది, ఇక నాకు చికాకు వచ్చేసింది.
నేను చాలా క్లిష్ట పరిస్థితులను ఎదుర్కొంటున్నాను.
నిజం చెప్పాలంటే, ఇప్పుడు నా పరిస్థితంత బాగాలేదు.
కానీ నేను తప్పులని సరిదిద్దుకోవాలనుకుంటున్నా.
ఇంకా, మీ లాన్ కి కానీ, ఇంకే ప్రాంతానికైనా కానీ,
ఆ చెత్త వల్ల ఏదైనా నష్టం జరిగి ఉంటే, అదంతా నేనే...
భరిస్తాను.
థ్యాంక్యూ.
ఎక్కడెక్కడ నష్టం జరిగిందో ఒక లిస్ట్ తయారు చేశాం,
ఇన్వాయిస్ లు రాగానే, నీకు పంపిస్తాం.
అలగే కానిద్దాం.
జరిగిన దానికి మనస్ఫూర్తిగా మళ్లీ క్షమాపణలు చెప్తున్నాను.
అర్థం చేసుకోగలను. దాన్ని ఇక్కడితో మర్చిపోయి ముందుకు సాగిపోతే అందరికీ మంచిది, ఏమంటావు?
తనకి చెప్పావా?
హాయ్, బ్రీ. నిన్ను గమనించనే లేదు.
క్లే.
ఏం చెప్పాలి నాకు?
నువ్వు కోపాన్ని నియంత్రించుకోవడానికి ఏదైనా కోర్సును పూర్తి చేస్తే
మీ పక్కింటి వాళ్లం కాబట్టి, మాకు చాలా ప్రశాంతంగా ఉంటుంది.
కోపాన్ని నియంత్రించుకోవడానికి కోర్సా?
ఏ జడ్జి అయినా అదే సూచిస్తారని మా లాయర్ అన్నారు.
ఒకవేళ మనం న్యాయస్థానాలకు వెళ్లకుండానే దీన్ని ముగించాలంటే,
నీ మానసిక స్థితిపై దృష్టి పెట్టడం చాలా ముఖ్యమని మా ఫీలింగ్.
- మీదా, నాదా? - ఏంటి?
ఏంటి? ఏం లేదు.
అర్థమైంది. నేను తప్పకుండా దాని గురించి ఆలోచిస్తాను.
సంతోషం.
కావాలంటే, థెరపిస్టుల లిస్టును నీకు మా లాయర్ పంపగలడు.
అక్కర్లేదులే. నాకు థెరపిస్టులు చాలా మందే తెలుసు.
నేను కూడా లైసెన్స్ గల సైకోథెరపిస్టునే.
- చల్లగా ఉండు. - థ్యాంక్యూ.
నేను ఇంకాస్త కాఫీ తెస్తా.
మనం దొంగచాటుగా చెక్కేస్తే తను గమనిస్తుందంటావా?
మెల్, టోరీలతో ఈ ఉదయం ఎలా గడిచింది?
అంతా అల్లకల్లోలంగా ఉంది పరిస్థితి.
ఎలాగోలా పరిష్కరిస్తాలే.
మెల్ కి ఇబ్బందేం లేదు కదా?
ఏమో మరి. పక్కింటి వాళ్ల కెంటకీ బ్లూ గ్రాస్ పై
పోర్టబుల్ టాయిలెట్ ని పడేసి భీభత్సం సృష్టించిన దాఖలాలు చట్టంలో కూడా ఇప్పటిదాకా లేవు మరి.
వాళ్లకి అలా జరగాల్సిందే.
- ఆలీ. - నిజమే చెప్తున్నా.
బాధ్యతగల పౌరులెవరూ తమ పక్కింటి వాళ్ల లాన్ పై కావాలని మలాన్ని పడేయరు.
తప్పు నాది కూడా అంటున్నావు కదా.
అంతా ఓకేనా, అమ్మా?
అంతా ఓకే.
నేను కొంత కాలంగా డబ్బును ఆదా చేస్తున్నా.
అంటే, నువ్వు అద్దె తీసుకోవట్లేదు,
నాన్న కూడా నాకోసం కొంత డబ్బు ఉంచి వెళ్లాడు.
హా, అదేమంత పెద్ద మొత్తం కాదు.
నీ దృష్టిలో కాకపోవచ్చు.
ఏదేమైనా, నా సొంత ఇల్లు చూసుకోవాలని
- ప్లాన్ చేస్తున్నాను. - దీని గురించి తర్వాత మాట్లాడుకుందామా?
- బాధ్యత గల పెద్దమనిషిలా ఉండాలని. - ఇప్పుడు వద్దు!
ఇప్పుడు మాట్లాడితే ఏమైంది?
ఏమో. మన నాన్న ఈమధ్యే చనిపోయాడు కదా.
ఇప్పుడు పెద్ద పెద్ద నిర్ణయాలు తీసుకుంటే ఎలా?
నేనేం నీ అనుమతిని కోరట్లేదు, ఆండీ.
అప్పుడే వెళ్లిపోయిందా?
లేదులే.
తనని దింపాల్సింది నేనేగా.
ఎస్పెరంజా.
ఇంటి ముందు ఉన్నది ఓవెన్ కారేనా?
హేయ్! చలో, చలో! చలో!
కార్లను గుద్దేస్తున్నా!
- అదెంత వేగంగా వెళ్లిందంటే... - బాసూ, మెల్లగా.
ఇప్పుడు పచ్చ కారు మొదటిస్థానంలోకి వెళ్లింది. అది మూలన మలుపు తిరుగుతోంది.
పచ్చ కారు మొదటిస్థానం ఆక్రమించింది, సరిగ్గా సొరంగం గుండా వెళ్తోంది.
హేయ్! నేను సొరంగాన్ని.
ఏం... హేయ్! ఏం జరుగుతోంది ఇక్కడ?
కార్ల హోరాహోరి రేసు. సారీ, నీకు కారు తీసుకురాలేదు.
సూపర్.
హా, హా. ఆ కారుకు త్వరలోనే పిట్ కి పంపాలి.
నా పిల్లల్ని కలిశావా?
హా, మరి వాళ్లే కదా ఈ కార్లని నడపాల్సింది?
హేయ్, మైక్, ఈ కార్లను నడపగలవా అని నిన్ను అడిగినప్పుడు ఏమన్నావు నువ్వు?
నిస్సందేహంగా.
"నిస్సందేహంగా" అట. మనోడి మాటలు వింటే నాకు నవ్వు ఆగట్లేదు.
హా, వాళ్లిద్దరికీ ఒకే మోడల్ కార్లు తెచ్చా, కాబట్టి ఏది మంచిదని పోలికలు వద్దు.
కానీ, చిన్నోడు అన్నీ బాగా క్షుణ్ణంగా గమనిస్తున్నాడు.
నీకు మండి ఉండవచ్చు.
లేదు, నాకు కాస్త ఏకాంతం కావాలంతే.
- ఎస్పెరంజా ఎక్కడ? - ఓకే...
నువ్వు అక్కడికి వెళ్లక ముందు నేను నీకొకటి చెప్పాలి.
ఎస్పెరంజా, ఏం జరుగుతోంది ఇక్కడ?
మిస్ సమంత. మీకు కాల్ చేశా, కానీ మీరు ఎత్తలేదు.
మరీ అతిగా అనిపిస్తోందా?
హా, ఓకే, అతిగానే ఉందన్నమాట.
- చాలా అతిగా ఉందన్నమాట. - వాళ్లు ఇక్కడ ఉండకూడదు.
సరే, అర్థమైంది.
నువ్వు కూడా వాళ్లతో వెళ్లిపోవాలి.
శామ్...
ఇలా వచ్చేసి, నా ఇంటిని ఆక్రమించేస్తే ఎలా?
సరే, అంటే, నేను...
హ్యాంప్టన్స్ పార్టీ తర్వాత, నాకు...
ఇంకా రెచ్చిపోతావా?
హా, నేను నిన్ను ఫ్లాట్ చేద్దామనుకున్నా.
నాకు కావాల్సింది అది కాదు. కాస్త ఏకాంతం కావాలి నాకు.
కానీ నువ్వు మాత్రం నాకు అది ఇవ్వట్లేదు.
సరే, కాస్త శాంతించు.
ఇప్పుడు శాంతంగానే ఉన్నా.
ఇంకోసారి శాంతించమని చెప్పి, ఏం జరుగుతుందో చూడు.
చూడు శామ్, నేను ఊరికే చెప్పడం లేదు కానీ, చాలా మంది అమ్మాయిలు ఈ చర్యకు ఉబ్బితబ్బిబ్బైపోతారు.
మంచిది, ఇది ఇంకా ముదిరిపోక ముందే అలాంటి వాళ్లని వెతుక్కోపో.
నేను అతి చేసినందుకు సారీ.
గయ్స్, వెళ్దాం పదండి.
అయితే, మెల్, టోరీల తరఫున క్యాట్ వాదిస్తోందా?
ఇక నువ్వు తనకి జీతం ఇవ్వడం మేలేమో.
- సాయం కావాలా, పోటుగాడా? - వద్దు!
నాకు ముసలి తండ్రి కావాలని లేదు, కూప్.
- ఇప్పుడు నువ్వు చేయగలిగిందేం లేదు, గురూ. - పోరా.
యాష్ కి, తను ఇచ్చే 5% డీల్ అక్కర్లేదని చెప్తావా?
చెప్పలేదులే.
ఇంతకీ ఏం చేశావు నువ్వు?
డబ్బు ఎక్కడి నుండి వచ్చిందో లివ్ కి చెప్పేశా.
నిజంగానా? నీకేమైనా పిచ్చా?
అది కంప్లయన్స్ నుండి వస్తుంది. ఆ పని నేను చేసినట్టు అతను కనిపెట్టలేడు.
అది నిజమే అయినా, అతను నిన్నే నిందిస్తాడు. చూడు...
నేను కొంచెం ఆరా తీశా, సరేనా?
గత పదేళ్లలో, యాష్ తో డీల్ చేసినవాళ్లు ముగ్గురు అదృశ్యమైపోయారు,
అందుకని అతనిపై దర్యాప్తు కూడా జరిగింది.
జనాలను ఎలా మాయం చేయాలో తెలిసిన వ్యక్తి అతను.
ఇప్పుడు అదేం జరగదులే, ఎందుకంటే, ఆ కథ ఆదిలోనే అంతమైపోయింది.
ఏమంటున్నావు?
బెయిలీ వాళ్లు దర్యాప్తు జరపరా?
జరపలేరు.
ఇది బయటపడితే, వాళ్లకి క్రికెట్ దూరమైపోతుంది, అప్పుడు ఎక్సెల్సియర్ కుప్పకూలిపోతుంది.
పరిస్థితులన్నింటినీ బట్టి చూస్తే, అది నీకు మంచిదేలే.
ఆ సంగతి జోలికి వెళ్లకు, కూప్.
అతను మన జీవితాల్లో ఉండకూడదని అన్నది నువ్వే కదా.
అవును. అందులో మరోమాట లేదు, కానీ అది మనం చాలా జాగ్రత్తగా చేయాలి.
సరే.
- ఏంటి సరే? - సరే, నీ సేవలు నాకేం అక్కర్లేదు.
- ఏంటి? - నువ్వే కదా అన్నావు.
అతను ప్రమాదకరమైన వ్యక్తి అని. నువ్వు అతనికి దూరంగా ఉంటే, నీకే మంచిది.
నువ్వు దగ్గరగా ఉండొచ్చా?
నీకు వేరే దారులున్నాయి, కానీ నాకు లేవుగా.
గ్రేస్ వాళ్ల నాన్న గురించి అంటున్నావా?
హా, హ్యాంప్టన్స్ లో తను నన్ను కొట్టినంత పని చేసింది.
తను అలా చేసుండాల్సింది కాదు.
తను నీ మంచి కోసమే చేసిందది, తను అన్నదానిలో న్యాయముంది కూడా.
లేదు, లేదు. సరేనా?
నేను క్వాన్ దగ్గర పని చేయడానికి వెళ్తే,
జీవితాంతం వాడి కాళ్ల దగ్గర కుక్కలా పడి ఉండాలి.
ఆ ఊహ బాగుంది.
అదీగాక, నువ్వు నన్ను తీసేయలేవు.
- అవునా? - అవును. మనిద్దరం ఒప్పందాలపై సంతకాలేం చేసుకోలేదు.
మా హెచ్ఆర్ కి చెప్పి, ఆ పని చేయిస్తా.
పలకరించవా నన్ను?
ఫెలిక్స్! ఏం చేస్తున్నావు? నీ దగ్గర ఓ తాళం చెవి ఉందా?
ఉందేమో.
ఇప్పుడు నీవన్నీ నావన్నట్టే.
నేనెందుకు జనాలకు ఉపకారాలు చేయనంటే,
కొందరు మంచితనాన్ని చేతకానితనంగా చూస్తారు.
ఆ తర్వాత, దాన్ని అలుసుగా తీసుకోవాలని చూస్తారు.
కానీ, నేను చేసేది అది కాదు.
అది కాదనే ఆశిస్తున్నా.
ఎందుకంటే, నీ సోది వినేంత ఓపిక ఇప్పుడు నాకు లేదు.
నేనేం సోది కొట్టట్లేదు, నా దగ్గర డబ్బు ఉంది.
నీ దగ్గర డబ్బు ఉండుంటే, ఈపాటికి నాకు ఇచ్చి ఉండేదానివి,
కదా?
ఒక విషయం చెప్పు,
ఒక పనిమనిషికి 50,000 ఎక్కడి నుండి వస్తాయి?
నిజానికి, ఇప్పుడు అది 65,000 అయింది.
వడ్డీకి అసలు కనికరమనేదే ఉండదు.
ఇంతకుముందు కట్టేశా, కదా?
అవును.
ఎలా కట్టావో ఇప్పటికీ అర్థం కావట్లేదు నాకు.
త్వరలోనే కట్టేస్తా, ఫెలిక్స్.
సరేనా?
మాటిస్తున్నా.
నీ మీద నమ్మకం లేదని కాదు కానీ,
మనం ఒక గడువు అనుకుంటే నాకు బాగుంటుంది.
ఈ వారం ముగిసేలోగా ఇచ్చేయాలి.
అదేమైనా సమస్యనా?
రెండు వారాలైతే బాగుంటుంది.
అప్పుడు వడ్డీ ఇంకా ఎక్కువ అవుతుంది.
నువ్వు తగ్గిస్తే, ఎక్కువేం కాదు కదా.
వడ్డీ తగ్గించమంటున్నావా?
నీపై ఎప్పట్నుంచో నాకు మనస్సుందని నీకు తెలుసు.
సారీ, ఫెలిక్స్.
నాకు నీతో స్నేహం మాత్రమే చేయాలనుంది.
గుడ్ నైట్.
ఒక వారంలోగా కట్టేయాలి.
హేయ్. ఇటు వైపు కాస్త ఎత్తుగా ఉన్నట్టు కనిపిస్తోందా?
నువ్వు కూప్ తో మాట్లాడిన విషయం నాకు చెప్పలేదే?
- మర్చిపోయి ఉంటా. - ఏంటిది, గ్రేస్!
- నీ గురించి కంగారుపడ్డా. - అవునా?
అతను నా సేవలు వద్దు అనేశాడు, మరి...
ఓకే.
ఓకేనా?
నీకు ఇతర క్లయింట్లు కూడా ఉన్నారు కదా, బార్నీ.
ఆ క్లయింట్ల వల్ల నీకు ఏ హానీ ఉండదు కూడా.
అది...
అది కాదు విషయం.
నిజంగానా?
- మరి ఏంటి అసలు విషయం? - నువ్వు నాకు ఏ దారీ లేకుండా చేసి,
చివరికి మీ నాన్న దగ్గరికి వెళ్లేలా చేయాలని చూస్తున్నావు.
అదేమైనా దారుణమైన విషయమా?
అప్పుడు నీ సంపాదన కూడా బాగా పెరుగుతుంది.
- ఇప్పుడు నాకేం ఢోకా లేదు. - నిజంగానా?
నిజంగానే ఢోకా లేదా, బార్నీ?
ఎందుకంటే, బ్యాంక్ స్టేట్మెంట్లను చూశా.
బ్యాలెన్స్ షీట్లను కూడా చూశా.
మనిద్దరం, గ్రేస్, అంతే కదా? హా?
మనం ఎప్పుడూ అనుకునేది అదే కదా? నువ్వు, నేను అనే కదా?
కానీ ఇప్పుడు మనిద్దరమే కాదు, కదా?
మనిద్దరం, ఇద్దరు పిల్లలు,
ఇంకా ఒక బిడ్డ పుట్టబోతోంది, అదనంగా ఈ ఇల్లు, ఈ ఊరు కూడా ఉన్నాయి.
- నాకు ఇవేం అక్కర్లేదు. - ఆల్రెడీ ఉన్నాయి కదా.
ఇది మన ఇల్లు.
ఇది మన జీవితం.
నీలాగే, నేను కూడా ఇది ఎంచుకున్నా.
నీకు అర్థం కావట్లేదు.
నిజంగానా?
సరే మరి.
అర్థమయ్యేలా చెప్పు.
నాకేం అర్థం కావట్లేదు?
మా నాన్న దగ్గర పని చేయడంలో అంత దారుణమైన విషయం ఏముంది?
మీ నాన్న దగ్గర పని చేయడంలో దారుణమైన విషయం ఏమీ లేదు.
నువ్వు అది బలంగా కోరుకుంటున్నావు, అదే దారుణమైన విషయం.
అతగాడికి నాపై మొదట్నుంచీ నమ్మకం లేదు, నీకు ఒకప్పుడు ఉండేది, కానీ ఇప్పుడు లేదు.
బార్నీ.
ఏంటి...
చూడు.
అందులో ఏ మాత్రం నిజం లేదు.
అర్థమవుతోందా నీకు?
ఈమధ్య నువ్వు నువ్వులా ఉండట్లేదు, నువ్వు ఏమైపోతావా అని కంగారుపడుతున్నానంతే.
ఈ ఏడాది ఒడిదుడుకులు బాగా ఎదురయ్యాయి, కానీ ఏదోక పరిష్కారం ఆలోచిస్తా, సరేనా?
నన్ను నమ్ము.
సరేనా?
- సరే. - హా.
సరే, సరే.
ఆగుము
నిదానం, నిదానం. ఆగుము అనే బోర్డు ఉంది.
ఓకే, సరే.
నువ్వు బ్రేకుని ఇంకాస్త ముందు వేసి ఉండాల్సింది.
- సారీ. - పర్వాలేదు.
ఎలీనా బెనిటెజ్ 1:30
ఒకమాట, టోరీ, నిన్ను, క్యాట్ ని మూడింటికి కలుసుకుంటా.
స్కూల్ నుండి ట్యాక్సీ బుక్ చేసుకుని వెళ్తావా?
నన్ను పికప్ చేసుకోవడానికి రావా నువ్వు?
నీకు తోడుగా రావాలంటే చెప్పు, నా ఆఖరి క్లాసును వేరేవాళ్లకి అప్పజెప్పి వస్తా.
పర్వాలేదులే, సరేనా?
టోరీకి ఏం పర్వాలేదు. దీనికి హడావిడి ఎందుకు చేయడం!
కావాలంటే, అదే విషయాన్ని ఇంకా క్లుప్తంగా చెప్పగలను.
గీత చూసుకో.
ప్రస్తుతానికి విచారణకి ప్రాణాలతో వెళ్తే చాలనిపిస్తోంది.
వాడపై కాస్త విమర్శనాస్త్రాలను పక్కకు పెట్టరాదూ. ఈ కారు పెద్దది కదా.
సరేనా? ప్లీజ్.
రెడ్ లైట్, రెడ్ లైట్, రెడ్ లైట్...
రెడ్ లైట్ పడినప్పుడు మలుపు తీసుకోరాదు
మాకిక్కడ టెన్షన్ తో సుసు కారిపోతోంది.
హంటర్, ఏం చేస్తున్నావు? మమ్మల్ని చంపాలని చూస్తున్నావా?
నీకు నడపాలని ఉందా?
అయ్యయ్యో, తాగిన మత్తులో నడిపినందుకు నీ లైసెన్స్ సస్పెండ్ అయిపోయింది కదా.
నీ లైసెన్స్ గడువు ముగిసింది. నువ్వేమో ఇక్కడ శ్రద్ధ పెట్టడం మానేసి, వాళ్లతో గొడవపడుతున్నావు.
కాబట్టి, అందరం ప్రశాంతంగా ఉంటే, నేను కారును ప్రశాంతంగా నడుపుతా.
ఓకే. గ్రీన్ లైట్ పడింది.
హేయ్.
నువ్వు కోర్టుకు బయలుదేరేటప్పుడు నాకు మెసేజ్ చేయ్, సరేనా?
కూప్! హేయ్!
హేయ్.
హేయ్, హేయ్. కారు బాగుంది.
థ్యాంక్స్. సారీ, వీలు పడక ఇంకా దీన్ని ఇచ్చేయలేకపోయా.
ఈ రెండ్రోజులు నాకు చుక్కలు కనిపించాయి.
హా, పర్వాలేదు, నాకూ విషయం తెలిసి, బాధగా అనిపించింది.
కష్టాలు ఎప్పుడూ ఒంటరిగా రావు, వస్తే ఇలాగే ఒకేసారి ముంచేస్తాయి, కదా?
సరిగ్గా చెప్పావు.
హేయ్, చూడు, బీచ్ లో నేను మరీ కటువుగా ప్రవర్తించాను,
అందుకు సారీ చెప్పాలని వచ్చా.
ఆ ఫెడరల్ ఏజెంట్లతో పంచాయితీ వల్ల మామూలుగా కన్నా నేను ఎక్కువ డిస్టర్బ్ అయ్యా.
అప్పుడు నాకు ఏదో అయి పిచ్చిగా ప్రవర్తించా, అలా అతిగా ప్రవర్తించాలన్నది నా ఉద్దేశం కాదు.
- సరే. - హా.
తప్పుగా అనుకోకు, నువ్వు మళ్ళీ ఒకప్పటిలా వెలిగిపోవడం చూడాలని నాకు ఉంది.
ఆ ఆఫరుని ఇంకా నేను ఉపసంహరించుకోలేదు.
కానీ, అది కేవలం ఆఫరే అని నీకు స్పష్టంగా చెప్పాలనుకుంటున్నాను, సరేనా?
అది ఆఫరే. దాన్ని నువ్వు అంగీకరించవచ్చు, తిరస్కరించవచ్చు.
అలా అన్నందుకు సంతోషం.
- మరి నువ్వేం అంటావు? - ఆలోచిస్తా.
- సరే. సరే. - హా, హా.
ఈ టోరీ పంచాయితీ ఓ కొలిక్కి వస్తే, నేను కాస్త ఫ్రీ అవుతా...
హా, అర్థం చేసుకోగలను.
- సాయం కావాలంటే చెప్పు, నా వంతు ప్రయత్నం చేస్తా. - థ్యాంక్యూ.
నాతో చేతులు కలిపితే బాగుంటుంది, కూప్. నిజంగా చెప్తున్నా.
ఏ విషయమో చెప్పు. డిమిల్ కి చెప్పి, పత్రాలు సిద్ధం చేయిస్తా.
- తప్పకుండా. - సరే మరి!
- గోర్డీ ఫ్యాషన్ షోకి వెళ్తున్నాడా? - నీకు గోర్డీ తెలుసా?
హా, నిక్ ఇంటికి వచ్చినప్పుడల్లా, అతని చూపు నా మీదే ఉండేది.
అతను అంతేలే.
ఫ్యాషన్ షో అనేది చారిటీ కోసం. దానికి గోర్డీయే స్పాన్సర్, కాబట్టి అతను వెళ్తున్నాడు.
ఇలాంటి ఖరీదైన పార్టీలకు డబ్బులు పెట్టే బదులు,
ఆ డబ్బునే చారిటీకి ఇచ్చేస్తే సరిపోతుంది కదా?
చారిటీల్లో లాజిక్ అనేది ఉండదు.
నేనే పప్పులో కాలేశా.
సరే, నేను లోపలికి వెళ్తా ఇక.
- కెమెరాలు ఏమైనా ఉన్నాయా? - ఏమీ లేవు.
ఒక విషయం, ఇతను ఎదిగిన వాడే కానీ బేస్ బాల్ కార్డులని సేకరిస్తుంటాడు.
విలువైన బేస్ బాల్ కార్డులు.
నువ్వెలా అంటే అలా.
ఎలాగూ లోపలికి వెళ్తావు కాబట్టి, ఇంకా మంచిది ఏదైనా దొరుకుతుందేమో చూడు.
సరే, ఊరికే వెతుకుతూ తిరిగే సమయం లేదు. నా కూతురి విచారణ మూడు గంటలకి ఉంది.
నాకు ఎక్కువ ముట్టాలి, కూప్.
తోటకూర కబుర్లు వద్దు.
థ్యాంక్స్. ఇంకా ఒత్తిడి పెట్టి మంచి పని చేస్తున్నావు, ఎలీనా.
గోర్డీకి, నాకు మధ్య అంత సాన్నిహిత్యం లేదనే చెప్పాలి.
ఇక్కడున్న అనేక మగాళ్లలానే సౌకర్యం కోసం,
అలాగే గోల్ఫ్ ఆటలో మా లెవెల్స్ కలవడంతో మా మధ్య స్నేహం చిగురించింది.
నా పెళ్లి పెటాకులు అయిన సమయంలో అతను సియోల్ లో కన్సల్టింగ్ ఉద్యోగం చేస్తూ ఉన్నాడు.
అదే సమయంలో లీసా పనుల్లో లీసా బిజీగా ఉండి, ఇక్కడ లేకపోవడం వలన
నేను అద్దె కోసం ఇళ్లు వెతుక్కునేటప్పుడు, ఇల్లు దొరికేదాకా ఇక్కడ ఉండనిచ్చాడు,
కాబట్టి, అతని అలారం కోడ్ నాకు తెలుసు, అతను మార్చి ఉంటే ఏం చేయలేను.
ఇలా రుణం తీర్చుకోవడం కరెక్ట్ కాదు,
కానీ ఎలీనాకి డబ్బు అవసరం చాలా ఉంది, అంతేగాక నాకు కూడా మళ్లీ ఆ అవసరం పడింది.
లీసా ఒక ఇన్ ఫ్లూయెన్సర్.
ది హాట్ హ్యూస్ 10.8కే ఫాలోవర్లు
తన ఫాలోవర్లు పెరిగే కొద్దీ, తనకి ఉచితంగా దక్కే వస్తువులు కూడా పెరగసాగాయి.
ఉచితంగా వస్తువులు వస్తూనే ఉంటే,
వాటిని పెట్టడానికి చోటు ఉండదు.
బాగుంది ఇది.
తనకి చాలా మంది ఫాలోవర్లు ఉన్నారు.
నువ్వు ఎలా అంటే అలా.
మెట్స్ 1967 రూకీ స్టార్స్ బిల్ డెనెహీ - టామ్ సీవర్
1967కి చెందిన టాప్స్ టామ్ సీవర్ రూకీ కార్డ్,
పీఎస్ఏ జెమ్ మింట్ 10, చెక్కుచెదరని స్థితిలో ఉంది.
ఆ ఏడాది, సీవర్ కి, ఆ ఏటి మేటి నేషనల్ లీగ్ రూకీ అవార్డ్ వచ్చింది,
రెండేళ్ల తర్వాత, అతను సై యంగ్ అవార్డ్ దక్కించుకున్నాడు,
అంతేగాక మెట్స్ కి తొలి ప్రపంచ సిరీస్ అందేలా ఆడాడు.
మగవారి ఒంటరితనం, గత జ్ఞాపకాలకు ఉండే ప్రత్యేకత కారణంగా
స్పోర్ట్స్ కార్డ్ మార్కెట్లో వచ్చిన విపరీతమైన మార్పుల వల్ల,
ఆ కార్డ్ విలువ ఇప్పుడు మూడు లక్షల డాలర్ల కంటే ఎక్కువే ఉంటుంది.
మన చిన్నప్పుడు మనకు ఇష్టమైన ఆటగాడి వింటేజ్ గ్రేడెడ్ కార్డ్ మన దగ్గర ఉంటే,
మనలో నిర్లక్ష్యానికి గురైన ఆ చిన్నారి మనసును ఓదార్చినట్లుగా ఉంటుంది.
బీనీ బేబీస్ మార్కెట్ కుప్పకూలినట్లు కాకుండా, దీని విలువైనా పడిపోకుండా ఉంటుందని ఆశిస్తున్నాను.
వాళ్లు వచ్చేశారు. నువ్వు బయటకు వచ్చేయాలి.
ఏంటి?
కానివ్వు. హేయ్!
ప్రతీదానికి ఇలా అలగడం ఆపుతావా?
నువ్వు మామూలు వెధవ్వి కాదు!
నీ తొక్కలో ఈవెంటుని స్పాన్సర్ చేయడానికి నేను లక్ష డాలర్లు తగలేశా.
అంత పెట్టాక, ఇప్పుడు దానికి మనం వెళ్లట్లేదు కూడా!
బాబోయ్! డబ్బుకు ఎందుకు లింక్ పెడతావు!
అది చారిటీ ఈవెంట్.
డబ్బుకు లింక్ పెట్టకుంటే, ఇక దేనికి పెట్టాలి!
మనం ఈవెంటును మిస్ అయిపోతాం. ప్రతీదానికి అతిగా స్పందించడం ఆపుతావా?
నేనేం అతిగా స్పందించడం లేదురా, సన్నాసీ!
నన్ను ముసలిదానివి అని అన్నావు నువ్వు.
మూసుకుని కారెక్కు. నువ్వు ముసలిదానివి అని నేనేం అనలేదు.
"నువ్వు పాతికేళ్ళ పిల్లలా బట్టలేసుకోకు," అని అన్నానంతే.
నీకేదో పెద్ద ఫ్యాషన్ తెలిసినట్టు!
నువ్వు పాతికేళ్ల అమ్మాయిలానే బట్టలేసుకుంటావు!
ఒంపుసొంపులన్నీ కనిపించేలా ఇన్ స్టాగ్రాంలో పోస్ట్ చేసినంత మాత్రాన...
- నా ఒంపుసొంపులా? - ...నువ్వు ఫ్యాషన్ ఎక్స్ పర్ట్ అయిపోవు.
కనీసం ఒక్కసారైనా వచ్చి, నాకు సపోర్టుగా ఉన్నావా?
అయ్య బాబోయ్. ఏం మాట్లాడుతున్నావు నువ్వు?
నిన్ను ఎప్పుడూ సపోర్ట్ చేయలేదా?
నువ్వు కెరీర్ అని బిల్డప్ ఇచ్చే ఈ తంతు అంతా ఎవరి డబ్బుతో సాగుతోందో తెలుసా?
నేను కూడా డబ్బులు సంపాదిస్తున్నా.
దేవుడా.
- ఏం జరుగుతోంది? - ఇద్దరూ గొడవపడుతున్నారు.
సంపాదిస్తున్నావా?
నువ్వు సంపాదించేది, నీ బూట్లు కొనడానికి కూడా సరిపోదు.
బయటకు రాగలవా?
డబ్బులు రాని దాన్ని కెరీర్ అని ఎలా పిలుస్తావు!
ఇప్పుడు రాలేను.
ఓరి దేవుడా.
నీ బ్యాంకులో డబ్బులు ఎక్కువ ఉన్నంత మాత్రాన
పెద్ద పోటుగాడిని అనుకుంటున్నావంటే నీకన్నా దరిద్రులు ఇంకెవరూ ఉండరు.
ఫాలోవర్లని కొనుక్కుంటూ, ఇన్ స్టాగ్రాంలో ఒళ్ళు అమ్ముకుంటూ
మొగుడి సొమ్ముతో ఐశ్వర్యా రాయ్ అయిపోదామని తెగ ఆరాటపడిపోతున్న,
నడి వయస్సుకు చేరుకున్న లక్షలాది మంది తెల్లజాతి గృహిణుల్లో
నువ్వు కూడా ఒకదానివి, అంతే.
అసలు గొడవ ఇంకా మొదలైనట్టు లేదు.
ఓకే, నాకు కెరీర్ ఉన్నప్పుడు నువ్వు బాగానే ఉండేవాడివి.
అవును, అప్పుడు మన మధ్య శృంగారం కూడా ఉండేది.
అదన్నమాట అస్సలు సంగతి. నీకు శృంగారం కావాలా?
- నీ గురించి నువ్వు ఎక్కువగా ఊహించుకోకు. - అబ్బే. పర్వాలేదు.
ఆ ఊహకే నాకు మూడ్ వచ్చేస్తోంది మరి.
నీకు మూడ్ ఎప్పుడో భూమి పుట్టినప్పుడు వచ్చింది, అంతే.
ఒకానొక సమయంలో, నేను ఇక్కడి నుండి దూకేసేవాడిని.
అప్పుడు నా వెన్నెముక బలంగా ఉండేది, మోకాళ్లు ఆ అదురుని తట్టుకోగలిగేవి.
ఆరోజుల్లో అసలు దూకాల్సిన అవసరమే నాకు ఉండేది కాదనుకోండి.
ఇప్పుడు తప్పనిసరిగా దూకాలి, కానీ శరీరం సహకరించదు.
మరి ఆప్తులారా, పొరుగున ఉండే జనులారా, మధ్యవయస్సు అంటే ఏంటో దీనికంటే స్పష్టమైన ఉదాహరణ
మీకు ఇంకెక్కడా దొరకదు.
అందరూ ఇప్పుడు "సీ" కార్డుని ప్లే చేయండి.
ఇప్పుడు "ఏ" మైనర్.
ఇప్పుడు "ఎఫ్."
శభాష్. ఇప్పుడు "జీ."
సరే. మనం కొన్ని రోజులుగా దీని మీదే పని చేస్తున్నాం.
కాబట్టి, కాస్త జోరుగా వాయించండి.
అయిదు, ఆరు, ఏడు, ఎనిమిది...
కార్డ్ ప్రోగ్రెషన్
వాయిస్తూ ఉండండి.
ఆమె మళ్లీ వస్తుందా రాదా?
నోరు మూసేయ్!
దేవుడా. నువ్వు మామూలు పిచ్చిదానివి కాదు! నాకు చాలా షాకింగ్ గా ఉంది!
టోరీ - ట్యాక్సీ ఎక్కా. క్యాట్ ని కలవడానికి కోర్టుకు వెళ్తున్నా.
- మళ్లీ రాకు! - కోర్టుకు ఆలస్యమవుతుందంటే నమ్మలేకపోతున్నా.
ఇప్పుడేం చేస్తావో తెలుసా?
నువ్వు నీ తొక్కలో హెయిర్ స్టయిల్ ని సెట్ చేసుకో, ఇంకో మూడు గంటలు పడుతుంది!
ఆ చూపేంటి?
ఒకప్పుడు నీకు బేస్ బాల్ అంటే పిచ్చి ఉండేది.
మెట్స్ ఆటని చూపించడానికి నిన్ను షే స్టేడియానికి తీసుకెళ్లే వాడిని.
బాబోయ్, ఎంత చూసినా నీకు తనివి తీరేదే కాదు.
మరి నువ్వు హంటర్ ని ఆఖరిసారిగా గేమ్ కి ఎప్పుడు తీసుకెళ్లావు?
ఇప్పుడు అది లేదు, నాన్నా.
- ఏం లేదు? - షే స్టేడియం ఇప్పుడు లేదు.
వాళ్లు కొత్తది నిర్మించారు.
చాలా విషయాలు ఇప్పుడు లేవు, ఆండీ.
అదే సమయంలో ఇంకా చాలా ఇక్కడే ఉన్నాయి.
నాన్నా.
టోరీ విచారణకు వెళ్తోంది, మరి నువ్వు ఎక్కడ ఉన్నావు?
ఒక బేస్ బాల్ కార్డును దొంగిలించే క్రమంలో ఓ బాత్రూంలో ఇరుక్కుపోయి ఉన్నావు.
నువ్వు మరీ తక్కువ చేసి చెప్తున్నట్టు నీకు అనిపించట్లేదా?
ఈ బేస్ బాల్ కార్డ్ విలువ మూడు లక్షల డాలర్లు.
మరి, నీ కూతురి విలువ?
నేను దీన్ని తన కోసమే చేస్తున్నా.
- వాళ్లందరి కోసమూ చేస్తున్నా. - సోది చెప్పకు.
- నాన్నా. - ఇదంతా ఎప్పుడు చాలు అనుకుంటావు, ఆండీ?
- నేను కంటెంట్ క్రియేటర్ ని! - దేవుడా!
నువ్వు ఇక బయలుదేరాలి.
నీ కంటెంట్, నీ వయస్సులో ఉన్న ఇతరులు క్రియేట్ చేసే కంటెంట్ అంతా ఒకేలా ఉంటుంది.
కానీ నువ్వు మాత్రం, వస్తువులను ఎక్కువ మంది కొనడం కోసమని
సగం బట్టలేసుకుని వాటిని క్యూట్ అని పిలుస్తున్నావు,
- అలా మరిన్ని ప్రోడక్టుల ఆర్డర్లు రావాలని నీ ఆశ. - ఇక బయలుదేరాలి.
ఆ కొత్త ప్రోడక్టులని మళ్లీ క్యూట్ అంటావు. అంతే తప్ప నువ్వు క్రియేట్ చేసేది ఏం లేదు.
నేనొక బ్రాండ్ ని సృష్టించుకుంటున్నానురా, సన్నాసీ.
- ఓయబ్బో! - కూప్, ఏం జరుగుతోంది?
- నువ్వు పెద్ద పోరంబోకువి! - ఏదైతే అదయింది, నేను బయలుదేరుతా.
- నాకు చాలా షాకింగ్ గా ఉంది! - నోరు మూసుకోవయ్యా!
మన ఇల్లంతా ఈ చెత్త సామానుతో నింపేస్తున్నావు!
ఏదో గోడౌనులా ఉంది ఈ ఇల్లు!
చూడు, ఈ చెత్తని. ఏంటిది అసలు?
ఇది డైనింగ్ రూం. బట్టల షాపు కాదు!
ఏంటివన్నీ అసలు?
నా వస్తువులని తాకకు!
- నాకు ఇచ్చేయరా, సన్నాసీ! - ఇదీ నీ తొక్కలో కంటెంట్!
చెత్తకుప్ప లాంటి మన ఇంటిని బయటి వాళ్లు చూస్తే, నవ్వుతారు!
- పోవే! - పోరా!
నువ్వు ఉరేసుకుని చచ్చిపోయి, ఈ భూమికి భారం తగ్గించవచ్చు కదా?
చెప్తున్నా కదా, బంగారం, నిన్ను చూస్తే చాలు, మళ్లీ ఉరేసుకోవడం ఎందుకు?
- బాబోయ్... అది ఇలా ఇవ్వు. - తాకకు... ఛ...
- ఎలా బయటపడ్డావు? - అడగకులే.
కార్డ్ తెచ్చావా?
ఇక పద. ఇప్పటికే ఆలస్యమైంది నాకు.
ఆలస్యమైంది, సారీ.
సరే, అందరూ వచ్చేసినట్టేగా?
- అవును, యువర్ హానర్. - ఇక కానివ్వండి.
యువర్ హానర్, ఇక్కడ మనందరికీ కావాల్సింది ఒకటే అనుకుంటా,
అదేంటంటే, నేరం తాలూకు తీవ్రతను గుర్తించడం,
అదే సమయంలో, మిస్ కూపర్ కి ఉన్న బంగారు భవిష్యత్తు దాని వల్ల ప్రభావితం కాకుండా చూసుకోవడం.
మిస్ కూపర్, తను చేసింది ఘోరమైన తప్పే అని అంగీకరించారు,
అందుకు పూర్తి బాధ్యత వహించడానికి ఆమె సిద్ధంగా ఉన్నారు.
అది అటుంచితే, తను ఎప్పుడూ సమస్యలను సృష్టించలేదు,
చదువుల్లో ఎప్పుడూ టాప్ లోనే నిలిచేది, మేఫీల్డ్ టెన్నిస్ టీంలో స్టార్ ప్లేయర్...
ఆ సోదంతా నాకు తెలిసినదే, మిస్ రెస్నిక్.
మీరది ఎన్నిసార్లు చెప్పారో ఏమో, కానీ నేను అయితే చాలా సార్లు విన్నా.
మీ ప్రతిపాదన ఏంటి?
మత్తులో నడిపినట్టు శిక్షను తగ్గించండి, లైసెన్సును మూడు నెలలు సస్పెండ్ చేయండి,
ఇరవై అయిదు గంటల సామాజిక సేవ చేసేలా ఆదేశించండి.
అది చాలా తక్కువ.
చెప్పాను కదండి, తను చాలా మంచి అమ్మాయి.
ఆమెకి ఉన్న మచ్చలేని చరిత్రలో ఇది అనుకోకుండా జరిగిన పొరపాటు మాత్రమే.
మిస్ కూపర్.
మీరు చేసిన నేరం ఎంత తీవ్రమైనదో మీకు అర్థమైందనే అనుకోవచ్చా?
అవును, యువర్ హానర్. నేను చాలా పెద్ద పొరపాటు చేశా.
నాకు ఇద్దరు కూతుళ్లు ఉన్నారు, మీకన్నా కాస్త పెద్దవాళ్లు అంతే,
వాళ్లు కూడా ఇలా పొరపాట్లు బాగానే చేశారు.
లైసెన్స్ ఆరు నెలల పాటు సస్పెండ్ అవుతుంది, సామాజిక సేవ 50 గంటలు చేయాల్సి ఉంటుంది.
ఇవన్నీ అయ్యాకే, ఆమె రికార్డ్ నుండి ఈ మచ్చని తుడిచేస్తాను.
థ్యాంక్యూ, యువర్ హానర్.
మీ అదృష్టం బాగుండి, తృటిలో బయటపడ్డారు, మిస్ కూపర్.
నేను ఈ తీర్పు ఇచ్చినందుకు పశ్చాత్తాపపడేలా చేయవద్దు.
సరే మరి. తర్వాతి కేసు చూద్దాం.
అంతా ఓకే.
నాకు భవిష్యత్తు కానీ, కుటుంబం కానీ ఏదీ లేదు
ఒక రాకుమారుడు, లవర్ ఎలా ఉండాలో నాకు తెలుసు
నాకు తెలుసు
హేయ్, క్యాట్. టోరీని నువ్వు భలే గట్టెక్కించావు.
నీకు ఎన్నిసార్లు ధన్యవాదాలు చెప్పినా తక్కువే.
- హా, కానీ ధన్యవాదాలు అంటూ ఆవేశపడిపోకు. - ఎందుకు? ఏమైంది?
టోరీ విషయంలో ఏ సమస్యా లేదు. నీ కేసు గురించి మాట్లాడుతున్నా.
నువ్వు వాళ్ళకి దూరంగా ఉండాలని అర్జీ పెట్టారు.
దూరంగా ఉండాలని అర్జీనా?
వాళ్ళ దగ్గరికి వెళ్లి, అంతా నేనే భరిస్తా అని చెప్పాగా.
వాళ్ల లాయరుకి నువ్వు శామ్ ని కొట్టిన వీడియో దొరికింది.
దానికి, దీనికి సంబంధమే లేదు.
నీ థెరపిస్ట్ లైసెన్సుని శాశ్వతంగా రద్దు చేయాల్సిందిగా విద్యాశాఖను కోరుతామని
వాళ్ళు హెచ్చరిస్తున్నారు.
ఓరి దేవుడా. అసలు వాళ్ల సమస్య ఏంటి?
నేను అంతా సెట్ చేసే పనిలో ఉన్నా. ఒక్క మాట.
వాళ్ల ఇంటి వైపు చూడకు. అటు వెళ్లకు.
వాళ్లు కనిపిస్తే, దూరంగా జరిగి వెళ్లిపో. అర్థమైందా?
పరిస్థితిని జటిలం చేయకు.
సరే.
ఇప్పుడే కానిచ్చేయ్
నాకు చెప్పాలనుంటే బహుశా ఇప్పుడే కానిచ్చేయ్
నాకు పూలు కొనాలనుంటే ఇప్పుడే కానిచ్చేయ్
ఛ!
ఓరి దేవుడా.
ఆర్లో? ఆర్లో?
ఓరి దేవుడా.
మెల్?
- ఇక్కడేం చేస్తున్నావు నువ్వు? - సారీ, నేను ముందు కాల్ చేసి ఉండాల్సింది,
కానీ నువ్వేదో సమస్యలో చిక్కుకున్నావని తెలిసింది.
అది కుక్కనా?
ఓరి దేవుడా. దేవుడా.
నేనేం కావాలని గుద్దలేదు. అదే హఠాత్తుగా వచ్చి పడింది.
బాబోయ్, నేనే కావాలని గుద్దేశానని వాళ్లు అనుకుంటారు.
చూడు, ఇది అనుకోకుండా జరిగింది, కదా?
నీకు అర్థం కావట్లేదు.
నాకు, పక్కింటోళ్లకి మధ్య యుద్ధం జరుగుతోంది,
అంతా వాళ్ల కుక్క అయిన దీని వల్లే.
నేను అరెస్ట్ అయింది కూడా అందుకే.
ఇది యాక్సిడెంట్ అంటే వాళ్లు చచ్చినా నమ్మరు.
ఇప్పుడు నా బతుకు బస్టాండ్ అయిపోయింది.
ఓకే, నేను వెళ్లి ఈ విషయం వాళ్లకి చెప్పాలి.
వద్దు.
"వద్దు" అంటే? అది చనిపోయింది.
నువ్వన్నది నిజమే. వాళ్లు నిన్నే నిందిస్తారు.
ఇంట్లో పారలేమైనా ఉన్నాయా?
ఓరి దేవుడా. దాన్ని కవర్ చేయ్.
- కవర్ చేయ్ దాన్ని. - ఓరి దేవుడా.
- కవర్ చేయ్. - ఆ పనిలోనే ఉన్నా!
అయ్య బాబోయ్!
నువ్వు...
- వెళ్లి నీటిని ఆఫ్ చేయ్! - సరే. సరే.
- నీటిని ఎలా ఆఫ్ చేయాలో తెలుసా నీకు? - ఏంటి?
- నీటిని ఎలా ఆఫ్ చేయాలో తెలుసా? - తెలీదు!
- దేవుడా. దాన్ని ఆపేద్దాం, - నేను అడ్డు పెట్టా. అడ్డు పెట్టా.
అబ్బా!
నా వల్ల ఓ కుక్క చనిపోయిందంటే నమ్మలేకపోతున్నా.
నువ్వు కారణం కాదు.
నేనే అబ్బా.
దేవుడా, ఇక నాకు నిద్ర ఎలా పడుతుందో ఏమో!
అది మూలిగిన శబ్దం వినిపిస్తుందేమో.
కుక్కని అలా గాలికి వదిలేయవద్దని నువ్వు జాల్కిన్ కుటుంబానికి చెప్పావు, కదా?
- హా, చెప్పా, కానీ... - కాబట్టి, వాళ్లదే తప్పు.
నాకు బుర్ర పని చేయట్లేదు.
నాకు వ్యాయామం చేసేంత ఓపిక లేదు కానీ,
నువ్వు కానీ నాకు విసుగు తెప్పించావనుకో, నీ కంటి గుడ్డులని చేత్తో పీకేసి,
వాటితో గోలీలాట ఆడుకుంటా.
నువ్వెమైనా తీసుకుంటున్నావా?
ఏం తీసుకోవట్లేదని స్పష్టంగా తెలిసిపోతోందిగా.
ఎందుకు తీసుకోవట్లేదు?
అప్పట్లో స్కిన్ కేర్ ఎంత పాపులరో, ఇప్పుడు హార్మోన్ ట్రీట్మెంట్ అంత పాపులర్. నచ్చింది ఎంచుకోవడమే.
కొంత సమయం కేటాయించి, కొంచెం నీ గురించి కూడా ఆలోచించు.
చాలా కాలంగా నీ పరిస్థితి ఏమంత బాగాలేదు,
అందుకే నిక్ తో సంబంధం పెట్టుకున్నావేమో,
నా ముఖంపై పిడిగుద్దు కురిపించింది కూడా అందుకే ఏమో.
నువ్వు నా చెంప చెళ్లుమనిపించావు, అందుకే గుద్దా.
నువ్వు తిక్కతిక్కగా ఉన్నావు కాబట్టే, నీ చెంప చెళ్లుమనిపించా.
నాకు ఏమైందో తెలీట్లేదు.
నాలో ఏదో మిస్ అయింది, అది వెతుక్కునే పనిలో భాగంగానే నేను నిక్ తో సంబంధం పెట్టుకున్నా.
ఇక విడాకులయ్యాక, నన్ను నేను పూర్తిగా కోల్పోయినట్టు అనిపించింది.
ఇక ఇప్పుడు...
ఏం తెలీట్లేదు, అసలు...
నేనెవరికీ పనికిరానేమో అనిపిస్తోంది.
నాకు తెలిసినవారిలో నీ అంత శక్తిమంతమైనవారు ఎవరూ లేరు, మెల్.
నేను నిజంగానే అంటున్నా.
నీ సలహా కోసం, అలాగే కోపాన్ని కక్కేయడానికి, పోయిన సంవత్సరం
నీకెన్ని సార్లు కాల్ చేయాలనుకున్నానో ఆ దేవుడికే తెలుసు.
నువ్వు లేకపోయేసరికి దిక్కుతోచలేదు నాకు.
నేను ఎవరో నాకే తెలీక దిక్కుతోచని స్థితిలో ఉన్నా.
అయ్యయ్యో, ఆర్లో నా వల్లే చనిపోయింది. దేవుడా.
మనం ఇక దేని గురించైనా మాట్లాడుకుందామా? యాష్ గురించి చెప్పు.
దేవుడా.
అతనితో చాలా ప్రమాదం అన్న ఫీలింగ్
ఎందుకో నా మనస్సును కుదురుగా ఉండనివ్వట్లేదు.
అతని ఆకర్షణకి మనం పడిపోయే ప్రమాదం గురించి కాదు నేను చెప్పేది.
అతను హత్యలు చేయగలడేమో అన్న ప్రమాదం గురించి మాట్లాడుతున్నా.
బాబోయ్, ఏమైనా జరిగిందా?
లేదు, అసలు నేను...
అసలు నేనేం మాట్లాడుతున్నానో ఏమో.
- ఇక తర్వాతి టాపిక్ కి వెళ్దాం. - హా, అంటే...
నేను ఇద్దరు పిల్లలున్న ఒక విధవని, పైగా నేరచరిత్ర ఉన్నదాన్ని.
ఆ ఆలోచనలోనే అలా కూరుకుపోకు,
అలా చేస్తే జనాలకు అది తప్ప నువ్వు కనిపించనే కనిపించవు.
నేను ఇక్కడ ఉన్నంత కాలం, జనాలకు నాలో కనిపించేది అదేనేమో.
అలా అని నువ్వనుకుంటున్నావంతే. జనాలు దాన్ని మర్చిపోయి ముందుకుసాగారు.
అది పక్కానా?
అందరికన్నా ఆఖరిగా మర్చిపోయింది నేనే అని పక్కాగా చెప్పగలను.
నువ్వు మహా మొండిదానివి మరి.
నీ అదృష్టం బాగుండి తగ్గా, ఎందుకంటే అప్పుడు నా మానసిక స్థితి బాగాలేదు.
హా, అదృష్టవంతురాలినే.
అరె, అయిదు నెలలుగా ప్రతిరోజూ ఉదయం వచ్చి, పలకరిస్తున్నా!
ఏం చేస్తున్నానని అనుకుంటున్నావు నువ్వు?
నువ్వు తొక్కలో కార్లను అమ్ముతుంటావు!
హేయ్, ఆహారం ఉంది, ఆకలిగా ఉంటే తిను.
ఏమైంది?
స్కూల్లో ఏదో అయిందనుకుంటా.
ఇప్పుడే వస్తా.
నేను దొంగని. జైల్లో గడిపి వచ్చా, సరేనా?
ఈరాత్రి ఇప్పటిదాకా బాగానే గడిచింది.
హేయ్.
చెప్పు.
నువ్వు మళ్లీ నా అక్కగా మారే అవకాశం ఉందా?
నేను నీ అక్కగా లేకుండా ఎప్పుడూ లేను.
మరి మళ్లీ ఇంటికి వచ్చి ఉంటావా?
హా.
ఈ సినిమా ఊహించిన దానికంటే చాలా బాగుంది.
అవును.
నేను వెళ్లిపోతున్నా. ఒక ఇల్లు చూసుకున్నా.
ఇల్లు చూసుకున్నావా? అంటే?
లీజ్ ఒప్పందంపై సంతకం చేశా. ఆ ఇంటికి షిఫ్ట్ అవుతున్నా.
- నీకు ఒకరు ఇల్లు అద్దెకి ఇచ్చారా? - అవును, ఆండీ, ఇచ్చారు.
నేను ఇక్కడి నుండి వెళ్లిపోతున్నా.
చూడు, స్కూల్లో ఏదో జరిగిందని హంటర్ చెప్పాడు,
- ఏం... - నన్ను ఉద్యోగంలోంచి తీసేశారు,
అంటే, నేను రాజీనామా చేసిన తర్వాతే అనుకో.
చూస్తుంటే, నీ అనుమానమే నిజమైనట్టు ఉంది, ఆండీ.
నీకు ఆనందంగానే ఉంది కదా?
కాస్త ఈ పని మెల్లగా ఆలోచించి చేద్దామా?
లేదు, మెల్లగా ఏం అక్కర్లేదు. మెల్లగా మాట్లాడితే, నువ్వు మాయ చేసి ఇక్కడే ఉండేలా చేస్తావు.
నువ్వు బాధలో ఉన్నావనే నా కంగారు అంతా, కాబట్టి...
నేను బాధలోనే ఉన్నా మరి!
ఆయన నాకు కూడా తండ్రే.
నన్ను నన్నుగా ప్రేమించాడు ఆయన...
నేను పిచ్చిదాన్ని అనే ఫీలింగ్ ఎప్పుడూ కలిగించలేదు ఆయన.
- ఆలీ... - దేవుడా, నువ్వంటే నాకు చాలా ఇష్టం, ఆండీ. నిజమే అది.
కానీ నేను కాస్త బాధగా అనిపించినా, నువ్వు నన్ను చూసే చూపు మారిపోతుంది,
"ఇక తను కుప్పకూలిపోతుంది," అని అనుకుంటున్నట్టు అనిపిస్తుంది.
నువ్వు నా గురించి అలా ఆందోళన పడితే, నాకు కూడా నా గురించి ఆందోళన మొదలవుతుంది,
ఇక అది ఒక విషవలయంలా మారిపోతుంది...
నీ వల్ల నాకు నా మీద అనుమానం కలుగుతూనే ఉంటుంది,
ఇక నేను నిలబడగలనని నాకు ఎప్పుడు నమ్మకం కలగాలి?
అదే.
బాబోయ్.
ఓయ్, ఓయ్, ఆగు. కనీసం దింపనివ్వు.
ట్యాక్సీ బయటే ఉంది.
హేయ్, నీ గదిలో నన్ను ఉండనిచ్చినందుకు థ్యాంక్స్, హంటర్.
- మిమ్మల్ని మళ్లీ కలుస్తా. - ఎక్కడికి వెళ్తున్నావు?
విశాలమైన ప్రపంచంలోకి.
ఏంటి?
లవ్ యూ, గయ్స్.
ఆలీ, కాస్త ఆగు.
ఆలీ, కనీసం నువ్వు ఎక్కడ ఉంటున్నావని అయినా చెప్పు.
ఎందుకు? నేనెలా ఉన్నానో చూస్తూ ఉండవచ్చనా?
అది చెడ్డ విషయమా?
చెడ్డ విషయం కాదు.
ఐ లవ్ యూ, ఆండీ.
కానీ... కానీ ఇప్పుడు నా కాళ్ల మీద నేను నిలబడాలనుకుంటున్నా.
నా అన్న లేకున్నా కూడా నేను బతకగలను అన్న నమ్మకం నాకు కలగాలి.
ఒకవేళ నీ అవసరమే నాకు వస్తే?
- నాకు అంతా మంచే జరగాలని కోరుకో. - గుడ్ లక్.
తర్వాత కాల్ చేస్తా.
హేయ్!
పద, పద. త్వరగా బండి తీయ్.
సబ్ టైటిళ్లను అనువదించినది: రాంప్రసాద్